recursal/SuperWikiNEXT-32B huggingface dataset:
**நிவாஸ் கே. பிரசன்னா** (*Nivas K. Prasanna*) என்பவர் ஒரு இந்திய திரைப்பட பின்னணி இசையமைப்பாளர் மற்றும் பின்னணி பாடகர் ஆவார். இவர் முதன் முதலில் சி. வி. குமாரின் திரைப்படமான, *தெகிடி* (2014), வெற்றிப் படத்தின் வழியாக இசையமைப்பாளராக அறிமுகமானார்.

வாழ்க்கை
--------

இவர் பிறந்து வளர்ந்தது தமிழகத்தின் திருநெல்வேலியில். இவர் தன் பத்து வயதில் கருநாடக இசையைக் கற்கத் துவங்கினார். மேலும் பியானோ இசை வாசிப்பையும் கற்றுக்கொண்டார். படித்தது மகதலேனா மெட்ரிகுலேசன் உயர்நிலைப் பள்ளியில். பின்னர் இவரது குடும்பத்துடன் சென்னைக்கு இடம் பெயர்ந்தனர். விசுவல் கம்யூனிகேசன் படிப்பை எஸ்.ஆர்.எம். பல்கலைக்கழகத்தில் முடித்து, திரைத்துறையில் தீவிரமாக வாய்ப்புகள் தேடத்துவங்கினார். அப்போது நண்பர்களின் குறும்படங்களுக்கு இசையமைத்தார். வீணைக் கலைஞர் ராஜேஷ் வைத்யாவிடம் வாய்ப்பு கேட்டார். நிவாசின் பியானோ வாசிக்கும் திறன் ராஜேஷ் வைத்யாவைக் கவர, மேடைக் கச்சேரிகளில் அவரோடு இணைந்து வாசிக்க ஆரம்பித்தார். இந்நிலையில் பாரதியார் பாடல்களுக்கு நிவாஸ் நவீனமாக இசையமைக்க, சைந்தவி குரலில் ‘கண்ணம்மா’ என்ற ஆல்பம் வெளியாகித் திரை வட்டாரத்தின் கவனத்தை ஈர்த்தது. ‘வில்லா’ படத்தில் இசையமைக்கும் வாய்ப்பு வந்து பின் கை நழுவியது. ‘தெகிடி’ படத்துக்கு வாய்ப்பு கிடைத்தது. படத்தில் ‘விண்மீன் விதையில்’ பாடல் மட்டுமல்லாமல் சூப்பர் சிங்கர் புகழ் சத்தியப் பிரகாஷ் குரலில் ‘யார் எழுதியதோ’, ஷங்கர் மகாதேவன் பாடிய ‘நீதானே’ இப்படிப் பல மெல்லிசைகள் அணிவகுத்து, புகழ் பெற்றுத் தந்தது. இந்திய இசை வெளியீட்டு முன்னணி நிறுவனங்களில் ஒன்றான ‘திங் மியூசிக்’ தெகிடி பாடல்களை வெளியிட்டது.

திரையிசைகள்
-----------

### வெளிவந்த பின்னணி இசைகள்

| ஆண்டு | தமிழ் | தெலுங்கு | குறிப்பு |
| --- | --- | --- | --- |
| 2014 | *தெகிடி* • | *பாத்ரம்* | சிறந்த
இசையமைப்பாளருக்கான
எடிசன் விருது |
| 2016 | *சேதுபதி* • |
| 2016 | *சீரோ* • |

#### வரவிருப்பவை

| ஆண்டு | படம் | குறிப்பு |
| --- | --- | --- |
| 2016 | *கூட்டத்தில் ஒருத்தன்* • | தயாரிப்பில் |

### பின்னணி பாடகராக

| ஆண்டு | படம் | பாடல் | குறிப்பு |
| --- | --- | --- | --- |
| 2016 | *சேதுபதி* | "மழைத் 
தூறலாம்"  |
| 2016 | *சீரோ*
 | "இந்தக்
காதல் இல்லையேல் |

மேற்கோள்கள்
-----------

1. ↑
2. ↑
**இந்தியத் தேசிய இயற்பியல் ஆய்வுக்கூடம்** (*National Physical Laboratory of India*) என்பது புது தில்லியில் அமைந்துள்ள இயற்பியல் ஆய்வுக்கூடம் ஆகும். இது இந்தியாவின் அளவீட்டு தர ஆய்வுக்கூடமாக் திகழ்கிறது. இது இந்தியாவில் அனைத்துலக முறை அலகுகள் தரங்களைப் பராமரித்தலுடன் எடைகள் மற்றும் நடவடிக்கைகளின் தேசிய தரங்களைக் கணக்கிடுகிறது.

வரலாறு
------

இந்தியத் தேசிய இயற்பியல் ஆய்வுக்கூடம், 1900ஆம் ஆண்டு நிறுவப்பட்டது. இது அறிவியல் மற்றும் தொழிலக ஆய்வு மன்றத்தின் கீழ் அமைக்கப்பட்ட, ஆரம்பகால தேசிய ஆய்வகங்களில் ஒன்றாகும். 1947ஆம் ஆண்டு ச்னவரி 4 ஆம் தேதி ஜவஹர்லால் நேரு தேசிய இயற்பியல் ஆய்வகத்திற்கு அடிக்கல் நாட்டினார். க. சீ. கிருட்டிணன் ஆய்வகத்தின் முதல் இயக்குநராக நியமிக்கப்பட்டார். ஆய்வகத்தின் பிரதான கட்டிடடத்தை 1950 சனவரி 21 அன்று முன்னாள் துணைப்பிரதமர் சர்தார் வல்லபாய் பட்டேல் திறந்து வைத்தார். முன்னாள் பிரதமர் இந்திரா காந்தி, திசம்பர் 23, 1975-ல் ஆய்வகத்தின் வெள்ளி விழா கொண்டாட்டத்தை தொடங்கி வைத்தார்.

ஆராய்ச்சி திட்டங்கள்
--------------------

இந்தியத் தேசிய இயற்பியல் ஆய்வுக்கூடம் ஆராய்ச்சியிலும் ஈடுபட்டுள்ளது. தேசிய இயற்பியல் ஆய்வகம் மேற்கொண்டுள்ள முக்கியமான ஆராய்ச்சி நடவடிக்கைகளில் ஒன்று, இந்தியத் தேர்தல்களில் மோசடியான வாக்களிப்பைத் தடுக்க பயன்படுத்தப்படும் அழியாத மையுக்கான இரசாயன கலவையினை உருவாக்கியதாகும். மைசூர் பெயிண்ட்ஸ் மற்றும் வார்னிஷ் லிமிடெட் தயாரித்துள்ள இந்த மை, வாக்காளர் ஏற்கனவே வாக்களித்ததற்கான அடையாளமாக, வாக்காளரின் விரல் நகத்தில் தடவப்படுகிறது.

இந்தியத் தேசிய இயற்பியல் ஆய்வுக்கூடம் உயிர் உணர்வி மேம்பாட்டில் பணிபுரியும் பிரிவையும் கொண்டுள்ளது. தற்போது இந்தப் பிரிவு முனைவர் சி. சர்மா தலைமையில் செயல்படுகிறது. இந்தப் பிரிவு முதன்மையாக கொலஸ்டிரால், அளவீடு மற்றும் நுண்ணீர்மம் அடிப்படையிலான உயிர் உணர்விகள் உருவாக்கத்தில் கவனம் செலுத்துகிறது. யூரிக் அமிலத்தைக் கண்டறிவதற்கான உயிர் உணர்விகளையும் உருவாக்குகிறது.

தலைசிறந்த பணியாளர்கள்
---------------------

இந்தியத் தேசிய இயற்பியல் ஆய்வுக்கூடத்தில் பணிபுரியும்/பணிபுரிந்த ஊழியர்கள் பெற்ற சிறப்புகளும் விருதுகளும்:

### பத்ம பூசண்

* க. சீ. கிருட்டிணன் - 1954
* ஏ. ஆர். வர்மா – 1982
* ஏ. பி. மித்ரா - 1989
* எஸ். கே. ஜோஷி - 2003

### பத்மசிறீ

* எஸ். கே. ஜோஷி – 1991

### சாந்தி ஸ்வரூப் பட்நாகர் விருது

* க. சீ. கிருட்டிணன் - 1958
* ஏ. பி. மித்ரா - 1968
* வினய் குப்தா - 2017

பிற
---

காலநிலை மாற்றம் தொடர்பான பருவநிலை மாற்றத்துக்கான பன்னாட்டு அரசுக் குழுவில் ஏ. பி. மித்ரா மற்றும் செம்மேந்திர சர்மா - 2007-ல் அரசுகளுக்கிடையேயான குழுவிற்கான நோபல் அமைதி பரிசு பெற்ற குழுவின் பங்களிப்பாளர்களாகச் செயல்பட்டனர்.

மேற்கோள்கள்
-----------

1. ↑
2. ↑
**மான் ஆசிய இலக்கியப் பரிசு**  (*Man Asian Literary Prize*), ஒவ்வொரு ஆண்டும் ஆசிய நாடுகளின் குடிமகனொருவரால் முந்தைய ஆண்டில் பதிப்பிக்கப்பட்ட ஆங்கிலத்தில் நேராக எழுதிய அல்லது ஆங்கிலத்தில் மொழிபெயர்த்த சிறந்த புதினத்திற்கு 2007ஆம் ஆண்டு முதல் வழங்கப்படுகிறது. பின்வரும் 34 நாடுகளின் குடிகளும் வசிப்போரும் இந்தப் பரிசு பெற தகுதியுடையவராவர்: ஆப்கானித்தானம், வங்காளதேசம், பூடான், கம்போடியா, கிழக்கு டிமோர், இந்தியா, இந்தோனேசியா, ஈரான், கசக்கசுத்தான், கிரிக்கிசுத்தான், யப்பான், லாவோசு, மலேசியா, மங்கோலியா, மியான்மர், நேபாளம், வடக்கு கொரியா, பாக்கித்தான், பப்புவா நியூகினி, பிலிப்பைன்சு, சிங்கப்பூர், தெற்கு கொரியா , இலங்கை , தாய்வான், தசிக்கிசுத்தான், தாய்லாந்து, ஆங்காங் அல்லது மகாவ் , மாலத்தீவுகள், சீனா மக்கள் குடியரசு, துருக்கி, துர்க்மெனிசுத்தான், உசுபெக்கித்தான், வியத்நாம். ஒவ்வொரு ஆண்டும் ஆகத்து 31ஆம் நாளுக்குள் பதிப்பாளர்கள் தங்கள் இரு புதினங்களை சமர்பிக்க வேண்டும். மே மாதத்திலிருந்தே விண்ணப்ப படிவங்கள் கிடைக்கின்றன.

மான் ஆசிய இலக்கியப் பரிசு பெற்ற படைப்பாளிக்கு $ 30,000உம் மொழிபெயர்ப்பாளருக்கு (எவரேனும் இருந்தால்) $ 5,000 உம் பணமாக வழங்கப்படுகிறது. முதல் மூன்றாண்டுகளில் (2007 முதல் 2009 வரை) இந்தப் பரிசுத்தொகை அமெரிக்க டாலர் 10,000ஆகவும் 3000ஆகவும் இருந்தது; மேலும் பதிப்பிக்கப்படாத புத்தகத்திற்கு வழங்கப்பட்டது. படைப்பாளிகளே இந்தப் பரிசிற்கு விண்ணப்பித்தனர். இம்முறை 2010ஆம் ஆண்டிலிருந்து நடைமுறை சிக்கல்களால் மாற்றப்பட்டது. மான் ஆசிய இலக்கியப் பரிசு "ஆசிய எழுத்தாளர்களின் சிறந்த ஆங்கிலப் படைப்பை அறியத்தரவும் பன்னாட்டளவில் ஆசிய இலக்கியம் குறித்த விழிப்புணர்வையும் இரசனையையும் கூட்டவும் பங்காற்றுகிறது."

இந்தப் பரிசினை மான் புக்கர் பரிசினை புரக்கும் அதே மான் குழுமம் வழங்குகிறது.

மேற்கோள்கள்
-----------

1. 1 2 3 4  "MAN ASIAN LITERARY PRIZE ANNOUNCES NEW FORMAT". Man Asian Literary Prize. 2010-06-17 அன்று மூலம் பரணிடப்பட்டது. 2010-04-28 அன்று பார்க்கப்பட்டது.
2. ↑  Entry Rules பரணிடப்பட்டது 2011-04-23 at the வந்தவழி இயந்திரம். Man Asian Literary Prize. Retrieved 2011-05-17.
3. ↑  5/the-man-asian-literary-prize-switcheroo/ "The Man Asian Literary Prize Switcheroo", Doretta Lau, *Wall Street Journal*, Feb.15 2011

வெளியிணைப்புகள்
---------------

* மான் ஆசிய இலக்கியப் பரிசு
**உஸ்மானாபாத்** (உஸ்மான்-அபாத் என உச்சரிக்கப்படுகிறது) என்பது இந்திய மாநிலமான மகாராட்டிராவில் உள்ள உஸ்மனாபாத் மாவட்டத்தில் உள்ள ஒரு நகரம் மற்றும் நகராட்சி மன்றமாகும். ஐதராபாத்தின் கடைசி ஆட்சியாளரான மிர் ஒஸ்மான் அலிகானிடமிருந்து உஸ்மானாபாத் அதன் பெயரைப் பெற்றது. உஸ்மானாபாத் நகரம் நிர்வாக தலைமையகம் ஆகும்.

வரலாறு
------

உஸ்மானாபாத் நகரம் அதன் பெயரை ஐதராபாத்தின் கடைசி ஆட்சியாளரான 7 வது நிஜாம் மிர் உஸ்மான் அலிகான் என்பவரிடமிருந்து பெற்றது. இதில் இப்பகுதி 1947 ஆம் ஆண்டு வரை நிசாம்களின் ஆட்சி பகுதியாக இருந்தது. உஸ்மானாபாத்தின் வரலாறு இராமாயண சகாப்தத்திற்கு முந்தையதாக கருதப்படுகின்றது. வரலாற்று சான்றுகளின்படி இந்த மாவட்டத்தை மௌரியர்கள், சடவஹான்கள், ராட்டிரகுட்டாக்கள் மற்றும் யாதவர்கள் ஆட்சி செய்துள்ளனர். ஆரம்ப நூற்றாண்டுகளில் இந்த நகரம் இந்து சாளுக்கியர்கள் மற்றும் தேவகிரி யாதவர்களுக்கு உரித்தானதாக இருந்தது. பின்னர் பஹ்மானி மற்றும் பிஜாப்பூர் இராச்சியங்களின் ஒரு பகுதியாக மாறியது.

முன்பு உஸ்மானாபாத்தை முகலாயர்கள், பஹ்மானி, நிஜாம்கள் மற்றும் ஆதில் ஷா இராச்சியங்களும் ஆட்சி செய்தன. ஐதராபாத்தின் நிஜாமின் ஆட்சிக்கு முன்பு இப்பகுதி முகலாய மன்னர் ஔரங்கசீப்பின் கட்டுப்பாட்டில் இருந்தது. நிஜாம் ஆட்சியின் கீழ் இருந்ததால் 1947 ஆம் ஆண்டில் இந்தியாவின் பிற பகுதிகள் சுதந்திரமானபோது உஸ்மானாபாத் மாவட்டம் சுதந்திரத்தை பெறவில்லை. இருப்பினும் விரைவில் 1948 ஆம் ஆண்டில் ஐதராபாத் மாநிலம் சுதந்திர இந்தியாவுடன் இணைக்கப்பட்டது. மேலும் இந்த மாவட்டம் அப்போதைய மும்பை மாவட்டத்தின் ஒரு பகுதியாக மாறியது. 1960 ஆம் ஆண்டில் மகாராட்டிர மாநிலம் உருவானபோது இது மகாராட்டிர மாநிலத்தின் ஒரு பகுதியாக மாறியது.

புவியியல்
---------

உஸ்மானாபாத் நகரம் 653 மீட்டர் (2,142 அடி) உயரத்தில் உள்ளது. உஸ்மானாபாத் தெஹ்சிலின் மேற்கு மத்திய பகுதியில் உஸ்மானாபாத் நகரம் அமைந்துள்ளது. துல்ஜாப்பூர் , பூம் , பராண்டா , வாஷி , மற்றும் கலாம்ப் ஆகியன அருகிலுள்ள நகரங்கள் ஆகும். போகவதி நதி நகரம் வழியாக பாய்ந்து சோலாப்பூர் மாவட்டத்தில் மொஹோல் அருகே சினா நதியை சந்திக்கிறது.

புள்ளிவிபரங்கள்
---------------

2011 ஆம் ஆண்டு இந்திய மக்கட் தொகை கணக்கெடுப்பில் உஸ்மானாபாத் நகரில் 106,644 மக்கள் வசிக்கின்றனர். மொத்த மக்கட் தொகையில் 41,982 (52.1%) ஆண்களும், 38,643 (47.9%) பெண்களும் உள்ளனர். மேலும் ஆயிரம் ஆண்களுக்கு 920 பெண்கள் என்ற பாலின விகிதம் காணப்படுகின்றது. 2001 ஆம் ஆண்டில், உஸ்மானாபாத்தின் சராசரி கல்வியறிவு விகிதம் 74% ஆக இருந்தது. இது தேசிய சராசரியை விட அதிகமாகும். ஆண்களின் கல்வியறிவு 80% வீதமாகவும், பெண்களின் கல்வியறிவு 67% ஆகவும் இருந்தது. 2001 ஆம் ஆண்டில் உஸ்மானாபாத்தில், 14% மக்கள் 6 வயதுக்குட்பட்டவர்கள்.

யெட்ஷி ராம்லிங் வனவிலங்கு சரணாலயம்
----------------------------------

யெட்ஷி ராம்லிங் வனவிலங்கு சரணாலயம் பாலகாட் வரம்பில் உஸ்மானாபாத் நகரத்திற்கு அருகிலுள்ள யெட்ஷி, வாட்கான் மற்றும் பனஸ்கான் கிராமங்களில் அமைந்துள்ளது. வறண்ட இலையுதிர் காடுகள் இப்பகுதியை ஆக்கிரமித்துள்ளன. வனவிலங்கு இனங்களில் இந்தியச் சிறுமான், கழுதைபுலி, ஓநாய், காட்டு கரடி, நரி, முயல்கள் மற்றும் மயில் ஆகியவை அடங்கும். 100 க்கும் மேற்பட்ட இனங்கள் காணப்படுகின்றன. அக்டோபர் முதல் சூன் வரை பார்வையிட சிறந்த நேரம்.

சான்றுகள்
---------

1. ↑  "Census 2001 Population Finder: Maharashtra: Osmanabad: Urban Agglomerate (UA)".
2. ↑  ""Census of India 2001: Data from the 2001 Census, including cities, villages and towns (Provisional)"". Archived from the original on 2004-06-16.CS1 maint: unfit url (link)
**உஸ்திகா தீவு** (Ustica) என்பது மத்திய தரைக்கடல் பகுதியைச் சேர்ந்த திர்ரேனியக் கடலில் அமைந்திருக்கும் ஓர் எரிமலை தீவு ஆகும். ஏறத்தாழ 8 சதுரகிலோமீட்டர் பரப்பளவைக் கொண்ட இத்தீவு மையத்தில் 239 மீட்டர் வரை உயர்ந்து காணப்படுகிறது. இத்ததீவின் கடற்பகுதி ஓரமாக எண்ணற்ற குகைகள் காணப்படுகின்றன. தொடக்க காலத்திலும், நடுக்காலத்திலும் இத்தீவில் சரசென் இன மக்கள் குடியிருந்தனர். கடற்கொள்ளையரின் தொடர்ச்சியான தாக்குதலால் இத்தீவிலிருந்து வெளியேறிய மக்கள் 18ம் நூற்றாண்டின் பிற்பகுதி வரை இங்கு குடியேறவில்லை. இத்தீவில் திராட்சை, தானியங்கள், பழங்கள் ஆகியவை பயிரிடப்படுகின்றன. மீன்பிடித்தல் முக்கியமான தொழிலாகக் கருதப்படுகின்றது. இத்தீவின் மக்கள் வடகிழக்கு கடற்பகுதியில் அமைந்துள்ள உஸ்திகா துறைமுகத்தில் வாழ்கின்றனர். இதன் நிர்வாகம் பலெர்மோ மாநிலக்கட்டுப்பாட்டில் இயங்கி வருகின்றது. இத்தீவிலிருந்து பாலேர்மோவுக்கு கப்பல் போக்குவரத்து உண்டு. இத்தீவு 38 டிகிரி 42' வடக்கு அகலாங்கிலும் 13.டிகிரி 01' கிழக்கு நெட்லாங்கிலும் அமைந்துள்ளது.

மேற்கோள்கள்
-----------

1. ↑  அறிவியல் களஞ்சியம் தொகுதி - 5, பக்கம் - 791 - 2006.
முதன்மைப் பதிப்பாசிரியர் - பேராசிரியர் கே.கே. அருணாசலம்
**இஷா குப்தா** (*Esha Gupta*) (பிறப்பு 28 நவம்பர் 1985) என்பவர் ஒரு இந்தியத் திரைப்பட நடிகை, வடிவழகி மற்றும் பெமினா மிஸ் இந்தியா 2017 வாகையாளர் ஆவார். இவர் பாலிவுட் திரைப்படங்களில் நடித்து வருகிறார்.

2007 ஆம் ஆண்டில் ஃபெமினா மிஸ் இந்தியா போட்டியில் ஈஷா பங்கு பெற்றார். அதில் இவர் மூன்றாவது இடம் பெற்றார். மேலும் மிஸ் இந்தியா சர்வதேச பட்டத்தை வென்றார். அதன் பின்னர் திரைப்பட நடிப்பிற்கான வாய்ப்புகளைப் பெற்றார். 2012 ஆம் ஆண்டில் *ஜனாத் 2* என்ற திரைப்படத்தின் மூலம் இந்தி திரைப்படத் துறையில் அறிமுகமானார். இப்படத்தில் நடித்ததற்காக சிறப்பு அறிமுக நடிகைக்கான பிலிம் பேர் விருதுக்கு பரிந்துரைக்கப்பட்டார். அரசியல் நாடக படமான *சக்ரவியூங்* (2012) படத்தில் இவரது கதாப்பாத்திரத்திற்காக குப்தா புகழ் பெற்றார். ஆனால் நகைச்சுவைத் திரைப்படமான *அம்சக்கல்ஸ்* (2014) படத்தில் அவரது நடிப்பு எதிர்மறையான விமர்சனங்களைப் பெற்றது.[] திகில் திரைப்படம் *ராஸ் 3D* (2012), சஸ்பென்ஸ் த்ரில்லர் *உருஸ்தோம்* (2016) மற்றும் திருட்டைப்பற்றிய திரைப்படமான *பாத்சாஹோ* (2017) ஆகிய திரைப்படங்களிலும் நடித்துள்ளார்.

ஆரம்ப வாழ்க்கை
--------------

ஈஷா குப்தா தில்லியில் பிறந்தார். இவரது தந்தை ஒரு ஓய்வுபெற்ற விமானப்படை அதிகாரி ஆவார். இவருக்கு நேஹா என்ற சகோதரி உள்ளார்.

அர்ஜுன் ராம்பால் (இடது) மற்றும் பிரகாஷ் ஜா (வலது) ஆகியோருடன் ஈஷா குப்தா, சக்ரவியூங் படத்திற்கான விளம்பர நிகழ்ச்சியில்.

தொழில்
------

2007 ஆம் ஆண்டில் ஃபெமினா மிஸ் இந்தியாவில் ஈஷா பங்கேற்றார். 

ஈஷா குப்தா 'ஜன்னத் 2' திரைப்படதின் விளம்பரத்திற்காக
மகேசு பட்டின் திரைப்படமான *ஜன்னத் 2 வில்* இம்ரான் ஹஷ்மியுடன் முன்னணி பாத்திரத்தில் நடித்து பாலிவுட்டில் அறிமுகமானார். இப்படம் ₹430 மில்லியன் (US$5.6 மில்லியன்) சம்பாதித்து வர்த்தக ரீதியாக வெற்றி பெற்றது. இப்படவெற்றியின் மூலம் இவர் திரைப்படத்துறையில் பிரபலமடைந்தார்.

அர்ஜுன் ராம்பால் (இடது) மற்றும் பிரகாஷ் ஜா (வலது) ஆகியோருடன் ஈஷா குப்தா, சக்ரவியூங் படத்திற்கான விளம்பர நிகழ்ச்சியில்.

குறிப்புகள்
-----------

1. ↑  "Birthday Special: Esha Gupta's Knockout Looks!". *Rediff*. 28 November 2014. 29 May 2016 அன்று பார்க்கப்பட்டது.
2. ↑  "Esha Gupta's birthday wish: To do a 'masala 'film". *Daily News and Analysis*. 28 November 2012. 29 May 2016 அன்று பார்க்கப்பட்டது.
3. ↑  Hooli, Shekhar H (31 March 2015). "Esha Gupta to Compete with Anushka Shetty in 'Size Zero'". *International Business Times*. 29 May 2016 அன்று பார்க்கப்பட்டது.
4. ↑  "Birthday special: Things you may not know about Esha Gupta". *Mid Day*. 29 May 2016 அன்று பார்க்கப்பட்டது.
5. ↑  "Planet glamour Act II". Financialexpress.com. 13 August 2012. 2 November 2012 அன்று பார்க்கப்பட்டது.
6. ↑  "Celeb Fitness Mantras: Esha Gupta". iDiva. 14 December 2012 அன்று பார்க்கப்பட்டது.
7. ↑  "Esha and Neha Gupta at the launch of Omega's 'Ladymatic' watch at Taj Palace, Delhi on November 23, 2011". Photogallery.indiatimes.com. 10 April 2013 அன்று பார்க்கப்பட்டது.
8. ↑  "/ Emraan is USP of Jannat 2: Esha Gupta". Indiavision.com. 25 April 2012. 15 ஆகஸ்ட் 2012 அன்று மூலம் பரணிடப்பட்டது. 13 August 2012 அன்று பார்க்கப்பட்டது.
**மானுடம்‌** என்பது 1970 களில் வெளியான சிற்றிதழ் ஆகும். இது இந்திய ஒன்றியம், தமிழ்நாட்டின், திருச்சிராப்பள்ளியில் இருந்து மாதம் இருமுறை வெளிவந்தது.

வரலாறு
------

மானுடம் இதழானது தமிழ்நாட்டின் திருச்சிராபள்ளியில் 1979இல் துவக்கப்பட்டு மாதம் இருமுறை வெளியானது. இது கனமான விஷயங்களைத் தருவதில் அக்கறை கொண்ட இதழாக இருந்தது. இந்த இதழுக்கு ஜி. விஜயகுமார் (ஜீவி) என்பவர் ஆசிரியராக இருந்தார். ஜி. விஜயகுமாரும் இதில் கதை, கட்டுரை, கவிதைகள் எழுதியுள்ளார்.

இதன் இரண்டாவது இதழில் திரைப்பட படைப்பாளியான இங்மர் பெர்க்மன் எழுதிய *ஒவ்வொரு படமும் எனது இறுதிப் படம்* என்ற கட்டுரையின் தமிழாக்கம் வெளியானது. மூன்றாவது இதழில் எஸ். ஆல்பர்ட் எழுதிய 'புதுக் கவிதையின் பாடு பொருள்' என்ற ஆய்வுக் கட்டுரை இலக்கிய ரசிகர்களின் கவனத்தை ஈர்த்தததாக வெளியனது. 

*மானுடம் படைப்பிலக்கியம், இலக்கிய விமர்சனம், நவீன திரைப்படம், ஓவியம் பற்றிய கட்டுரைகளையும், அரசியல் விமர்சனக் கட்டுரைகளையும் வரவேற்கிறது. படைப்பாளிகளின் மீதான விமர்சனங்களை வெளியிடுவதற்கில்லை* என்று ஒரு இதழில் (இரண்டாவது ஆண்டின் முதல் இதழில் ) அறிவித்தது.

10ஆவது இதழ் ( சனவரி 1983) ஒரு சிறப்பு வெளியீடாக வெளியானது. திருச்சியில் 1982 அக்டோபரில் 'இலக்கு கலாசார இயக்கத்தின் திருச்சிக் குழு' இருநாள் கருத்தரங்கை நடத்தியது. சினிமாவும் நமது கலாசாரமும் எனும் தலைப்பில் பலர் கட்டுரைகள் வாசித்தார்கள். அக் கட்டுரைகளின் தொகுப்பாக இந்த இதழ் வெளியானது.

அதன்பிறகு இந்த இதழ் வெளியானதாக தெரியவில்லை.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 152–154. 13 நவம்பர் 2021 அன்று பார்க்கப்பட்டது.
**அகம்பன் மாலாதனார்** ஒரு சங்க காலத் தமிழ்ப் புலவர்.

அகம்பன் மால் ஆதன் ஆர். அகம்பன் என்பது இப்புலவரின் தந்தைப்பெயர். மால் தந்தை தன் திருமால் பற்றைத் தன் மகன் பெயரில் இணைத்து வெளிப்படுத்தியுள்ளார். ஆதன் என்னும் சொல் மூச்சுக்காற்றைக் குறிக்கும்.

இவர் தேனி மாவட்டத்தில் உள்ள பெரியகுளம் பகுதியிலுள்ள அகமலை என்னும் ஊரில் வாழ்ந்தவர். அகமலையில் வாழ்ந்தவர் அகம்பன்.

இப்புலவர் பெயரில் ஒரே ஒரு பாடல் மட்டும் காணப்படுகிறது.  
(அது நற்றிணை 81 முல்லை). வினை முற்றி மீளும் தலைவன் தன் தேர்ப்பாகனிடம் சொல்வதாக அப்பாடல் அமைந்துள்ளது.

மாலாதனார் பாடல் உரை
-------------------

புரவி நிலத்தில் கொட்டி ஆதிதாளம் போட்டுக்கொண்டு செல்லும். அக்காலத்தில் அதனை வண்டியில் பூண்டும்போது அதன் பிடரியில் மணி கட்டுவர். அந்த மணி ஒலிக்கும்படி பாக! தேரில் பூட்டுக. வேந்தன் தன் பகைவனை வென்று தன்னைத் தணித்துக்கொண்டான். என் மனைவி அம்மா அரிவை விருந்தோம்ப முடியவில்லையே என்று அழுதுகொண்டிருப்பாள். அவள் புன்முறுவலைக் காணவேண்டும்.

சான்றடைவு
---------

1. ↑  கந்தையா பிள்ளை ந. சி. தமிழ்ப் புலவர் அகராதி, ஆசிரியர் நூற்பதிப்புக் கழகம் சென்னை, 1952, பக்.4
**டையடோசைட்டு** (*Diadochite*) என்பது Fe2(PO4)(SO4)OH•5H2O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுபோ-சல்பேட்டு கனிமமாகும். பிற கனிமங்களின் காலநிலையாக்கம் மற்றும் நீரேற்றம் மூலமாக ஓர் இரண்டாம்நிலை கனிமமாக இது உருவாக்கப்படுகிறது. நன்றாக படிகமாக்கப்பட்ட இக்கனிம வடிவங்கள் டெசுடினசைட்டு என பரிந்துரைக்கப்படுகின்றன. அனைத்துலக கனிமவியல் கூட்டமைப்பும் படிக உருவமற்ற கனிமமாக மிகக்குறைந்த அளவில் டையடோசைட்டு கனிமம் படிகமாகிறது என அலுவல்பூர்வமாக அங்கீகரிக்கின்றது. 

பசுமஞ்சள், பழுப்பு நிறங்களில் மேலோடுகளாகவும் முடிச்சுகளாகவும் இக்கனிமம் காணப்படுகிறது. பார்ப்பதற்கு பூக்கோசு ஒன்றின் வடிவத்தைப்போல டையடோசைட்டு தோற்றமளிக்கிறது.

1831 ஆம் ஆண்டு பெல்கியத்தில் இது கண்டறியப்பட்டது. உலகெங்கிலும் பல இடங்களில் டையடோசைட்டு கிடைக்கிறது. 
கோசான் வகைப் பாறைகள், நிலக்கரி படிவுகள், பாசுபேட்டு மிகுந்த பெக்மாடைட்டு எனப்படும் தீப்பாறைகள், குவானோ குகைப் படிவுகள் போன்ற இடங்களில் இரண்டாம்நிலை கனிமமாக இது உருவாகிறது .

மேற்கோள்கள்
-----------

1. ↑   Mindat diadochite
2. ↑   Mindat destinezite
3. ↑   Handbook of Mineralogy

* Webmineral
**ஜோன் வின்ஸ்டன் ஹவார்ட்** (*John Winston Howard*, பிறப்பு: ஜூலை 26, 1939) ஆஸ்திரேலியாவின் அரசியல் தலைவரும் அதன் 25வது பிரதமரும் ஆவார். சேர் ரொபேர்ட் மென்சீசுக்கு அடுத்தபடியாக இவரே ஆஸ்திரேலியாவின் நீண்ட காலம் பிரதமராக இருக்கும் தலைவராவார். இவரே ஆஸ்திரேலிய லிபரல் கட்சியின் தலைவராகவும் உள்ளார்.

ஹவார்ட் மால்கம் ஃபிரேசரின் அரசில் 1977-1983 காலப்பகுதியில் பொருளாளராக இருந்தவர். 1985-1989 காலப்பகுதியில் லிபரல் கட்சியின் தலைவராகவும் எதிர்க்கட்சித் தலைவராகவும் (ஆஸ்திரேலிய தேசியக் கட்சியுடன் கூட்டணி) இருந்தார். 1995 இல் இவர் மீண்டும் எதிர்க்கட்சித் தலைவரானார்.

13 ஆண்டு காலம் எதிர்க்கட்சியில் இருந்த லிபரல் கூட்டணி இவரது தலைமையின் கீழ் 1996 இல் நடந்த தேர்தல்களில் பெரும் வெற்றி பெற்று ஆட்சி அமைத்தது. ஹவார்ட் மார்ச் 11, 1996 இல் நாட்டின் 25வது பிரதமரானார். ஹவார்டின் அரசு 1998, 2001, 2004 ஆகிய ஆண்டுகளில் நடந்த தேர்தல்களில் வெற்றி பெற்றது. ஐந்தாவது தடவையும் பிரதமராக இருக்க அவர் எடுத்த் முயற்சிகாள் வெற்றி பெறவில்லை. நவம்பர் 24, 2007 இல் நடந்த தேர்தலில் அவர் கெவின் றட் தலைமையிலான ஆஸ்திரேலியத் தொழிற் கட்சியிடம் படு தோல்வியைச் சந்தித்தார்.

விருதுகள்
---------

* நூற்றாண்டு விருது (ஜனவரி 2001)

வெளி இணைப்புகள்
---------------

* ஆஸ்திரேலியப் பிரதமர்கள்: ஜோன் ஹவார்ட் பரணிடப்பட்டது 2004-10-15 at the வந்தவழி இயந்திரம்
**டையசோ-நாஃப்த்தோ-குயினோன்** (Diazonaphthoquinone) சுருக்கமாக டிஎன்கியூ (DNQ) என்பது நாஃப்த்தோ-குயினோனின் வழிவந்த டையசோ வகை சேர்மம். டையசோ-நாஃப்த்தோ-குயினோன் ஒளியின் தாக்கத்தால் இவுல்ஃபு மாற்றியமைப்பு (Wolff rearrangement) என்னும் நிகழ்ச்சி நடந்து கீட்டோன் ஆக மாற்றப்படுகின்றது. இச்சேர்மம் குறைக்கடத்தி நுண்கருவி நுட்பவியலில் ஒளியுணரிப்படலங்களைப் பயன்படுத்தி நுண்ணிய அமைப்புகளை உருவாக்குவதில் பெரிதும் பயன்படுத்தப் படுகின்றது.

டையசோ-நாஃப்த்தோ-குயினோன் சல்ஃபானிக்காடி எசுத்தர்கள், குறைக்கடத்தி நுண்கருவி நுட்பவியலில் ஒளியுணர்மாறிகளில் (photoresist) பயன்படுத்தப் படுகின்றது இப்பயன்பாட்டில் டிஎன்கியூ(DNQ)-க்கள் நோவாலாக் (Novolac) இரெசினோடு (resin) சேர்த்துப் பயன்படுத்தப் படுகின்றது. இவற்றில் டிஎன்கியூ பொருள் கரையாமைத் தன்மையைத் தருகின்றது. குறைக்கடத்திக் கருவிகள் செய்யும்பொழுது, ஒளியூடுருவக்கூடிய பகுதிகளும், ஊடுருவாத பகுதிகளும் அமைந்த மறைப்பிகள் (masks) பயன்படுத்தப்படும். ஒளியூடுருவிச் சென்று இந்த ஒளியுணர்மாறிப் படலத்தின் மீது ஒளிபட்டால் டிஎன்கியூ பொருள் கீட்டோனாக மாறி கரைப்பானில் கரையும் தன்மையைப் பெறுகின்றது. எங்கு ஒளி படவில்லையோ அங்கு டிஎன்கியூ கரையாமைப் பண்பைத் தருகின்றது. எனவே ஒளியுணர்மாறியைக் கரையச்செய்யும் சிறப்பு நீர்மத்தில் இட்டால், படலத்தில் ஒளிபட்ட இடங்கள் ஒளியுணர்மாறி கரைந்தும், ஒளிபடா இடங்களில் கரையாமலும் நின்று இருப்பதால் அடுத்துவரும் செயற்பாடுகளில் கரைந்த இடத்தை வேதிப்பொருளால் தாக்கி வினையுறச் செய்ய இயலும். .

உசாத்துணை
---------

1. ↑  N. C. de Lucas, J. C. Netto-Ferreira, J. Andraos, and J. C. Scaiano (2001). "Nucleophilicity toward Ketenes: Rate Constants for Addition of Amines to Aryl Ketenes in Acetonitrile Solution". *J. Org. Chem.* **66** (5): 5016–5021. doi:10.1021/jo005752q. பப்மெட்:11463250.
2. ↑  Chemical Information Review Document for Diazonaphthoquinone Derivatives Used in Photoresists, National Toxicology Program, January 2006
3. ↑  Integrated Circuits: A Brief History
பிரேசில் நாட்டில் தலைப்புணை ஓட்டல்
இக்கால விளையாட்டில் கடைப்புணை ஓட்டல்
புணையில் ஏறி விளையாடும் விளையாட்டைப் புணை விளையாட்டு என்கிறோம். இதுவும் சங்ககாலத்தில் நடைபெற்ற விளையாட்டுகளில் ஒன்று. **புணை** என்பது படகு. 

படகை முன்புறமாகச் செலுத்துவதும், பின்புறமாகச் செலுத்துவதும் இக்காலத்தில் உண்டு. இவற்றை முன்படகு (canoeing, kayaking) பின்படகு (rowing) என்று நாம் குறிப்பிடலாம். 

ஆற்றுவெள்ளத்தில் நீராடிய பண்டைத் தமிழர் இந்த இருவகையான படகோட்டும் முறைகளையும் பயன்படுத்தி விளையாடினர் எனக் கொள்ளலாம். முன்படகைத் தலைப்புணை என்றும், பின்படகைக் கடைப்புணை என்றும் பாடல் குறிக்கிறது எனலாம். 

பலர் புணைமேல் ஏறி ஓட்டி நீரில் விளையாடினர். தலைவன் புணையை ஒருத்தி பின் தொடர்ந்தாள். (ஆணைப் பின் தொடரும் பெண்ணை பழங்கால மரபுப்படி பரத்தை என்றே கொள்ளவேண்டும்) அவன் தலைப்புணையில் முன்னோக்கிச் சென்றால் அவளும் தலைப்புணையில் முன்னோக்கி வந்து அவனைத் தன்னவனாக்கிக்கொள்ளப் பின் தொடர்ந்தாள். அவன் கடைப்புணையில் பின்னோக்கிச் சென்றால் அவளும் கடைப்புணையில் பின்னோக்கி அவனைத் தொடர்ந்தாள். அவன் புணையைக் கைவிட்டுவிட்டு நீரோடு மிதந்து சென்றால், அவளும் அவ்வாறே செய்து அவனைத் தொடர்ந்தாளாம்.

அடிக்குறிப்பு
-------------

1. ↑  
தலைப் புணைக் கொளினே, தலைப் புணைக் கொள்ளும்;  

கடைப் புணைக் கொளினே, கடைப் புணைக் கொள்ளும்;  

புணை கைவிட்டுப் புனலோடு ஒழுகின்,  

ஆண்டும் வருகுவள் ((குறுந்தொகை 222)
**அவுக்கண புத்தர் சிலை** வடமத்திய இலங்கையில், கெக்கிராவை என்னும் இடத்துக்கு அண்மையில் நின்ற தோற்றத்தில் உள்ள புத்தர் சிலை ஆகும். 12 மீட்டர் (40 அடி) உயரம் கொண்ட இச்சிலை, பெரிய கருங்கற்பாறை முகப்பில் செதுக்கப்பட்டுள்ளது. இது கிபி ஐந்தாம் நூற்றாண்டைச் சேர்ந்தது. அபய முத்திரைத் தோற்றத்தின் வேறுபட்ட ஒரு தோற்றத்தை இச்சிலை காட்டுகிறது. உடை மிகவும் நுணுக்கமாகச் செதுக்கப்பட்டுள்ளது. தாதுசேன மன்னனின் காலத்தில் உருவாக்கப்பட்ட இச்சிலை ஒரு ஆசிரியருக்கும், மாணவனுக்கும் ஏற்பட்ட போட்டியின் விளைவாக இருக்கலாம் என்று கூறப்படுகிறது. அவுக்கண சிலை, இலங்கையில் அமைக்கப்பட்ட நிற்கும் புத்தர் சிலைகளுக்கான மிகச் சிறந்த எடுத்துக்காட்டுக்களுள் ஒன்று. இது இப்போது சுற்றுலாப் பயணிகளைக் கவரும் ஒரு இடமாக உள்ளது.

அமைப்பும் தோற்றமும்
-------------------

கெக்கிராவைக்கு அண்மையில் உள்ள இச்சிலை கலா வெவ எனப்படும் ஏரிக்கு அண்மையில் அதை நோக்கியபடி அமைக்கப்பட்டுள்ளது. மிகப்பெரிய பாறை முகப்பில் செதுக்கப்பட்டுள்ள இச்சிலை பாறையில் இருந்து முழுமையாகப் பிரிக்கப்படவில்லை. சிலையின் பின்பகுதியில் ஒட்டியுள்ள ஒரு ஒடுக்கமான பாறைப் பகுதி பின்னுள்ள பாறையுடன் சிலையைப் பிணைத்துள்ளது. சிலை நிற்கும் பீடம் தாமரை வடிவில் தனியாகச் செதுக்கப்பட்டு சிலைக்குக் கீழே வைக்கப்பட்டுள்ளது. சிலை மட்டும் 11.84 மீட்டர் (38 அடி 10 அங்குலம்) உயரம் கொண்டது. பீடத்துடன் மொத்த உயரம் 13 மீட்டர் (42 அடி).

மேற்கோள்கள்
-----------

1. ↑  Diganwela, T. (1997) (in Sinhala). *කලා ඉතිහාසය [History of Art]*. Wasana Publishers. பக். 23–24.
2. ↑  Walters, Alan (1997). *Palms & pearls, or, Scenes in Ceylon*. 9788120612358. Asian Educational Services. பக். 78. பன்னாட்டுத் தரப்புத்தக எண்:978-81-206-1235-8. .
3. ↑  Siriwera, W. I. (2004). *History of Sri Lanka*. Dayawansa Jayakody & Company. பக். 286–287. பன்னாட்டுத் தரப்புத்தக எண்:955-551-257-4.
4. ↑  Sarachchandra, B. S. (1977) (in Sinhala). *අපේ සංස්කෘතික උරුමය [Cultural Heritage]*. Silva, V. P.. பக். 121–122.
5. ↑  De Silva, K. M. (1981). *A history of Sri Lanka*. University of California Press. பக். 55. பன்னாட்டுத் தரப்புத்தக எண்:978-0-520-04320-6. .
நீலாம்பேரூர் படையணி 
**கைனாடி (Kainady)** என்ற கிராமம் இந்தியாவின் கேரளாவில் ஆலப்புழா மாவட்டத்தைச் சேர்ந்த நீலாம்பேரூர் கிராம பஞ்சாயத்தில் அமைந்துள்ளது.

நிலவியல்
--------

கைனாடி ஒரு சிறிய தீவு. அழகிய நெல் வயல்களும், சிறிய கால்வாய்களையும் கொண்டுள்ளது. இந்து, கிறிஸ்தவ மதங்களை பின்பற்றும் மக்கள் வாழ்கின்றனர். புனித வியாகுல அன்னை தேவாலயம், கருமாத்ரா கோயில் ஆகியவை கைனாடியில் இரண்டு முக்கிய வழிபாட்டுத் தலங்களாகும்

பிரபலங்கள்
----------

1920 களில் சிறீ மூலம் பிரபல சட்டசபையின் உறுப்பினராக இருந்த பள்ளித்தனம் லூகா மத்தாயின் (பள்ளித்தனத்து மாதச்சன் என்று அழைக்கப்படுபவர்) பிறந்த இடம் கைனாடி கிராமமாகும். குட்டநாட்டில் நீர் நெல் சாகுபடியின் பிண்ணனியில் இவர் முன்னோடியாக இருந்தார். 1900 ஆம் ஆண்டில் இவர் நெல் சாகுபடிக்கு வேம்பநாட்டு காயலில் இருந்து செறுகரை ஏரி, பள்ளித்தனம் ஏரி மீட்டெடுத்தார். குட்டநாட்டில் கூட்டுறவு விவசாய இயக்கத்தின் தந்தையாக இவர் கருதப்படுகிறார். இவர் கடன் நிவாரணப் போராட்டத்திற்கு தலைமை தாங்கினார். வேளாண் கடன் நிவாரணச் சட்டத்தை இயற்றுவதில் முக்கிய பங்கு வகித்தார், இது மோசமான விவசாய குடும்பங்களை கடன் வலையில் இருந்து விடுவித்தது. குட்டநாட்டின் விவசாயிகளின் குரலாகக் கருதப்பட்ட குட்டநாடு விவசாயிகள் சங்கத்தின் நிறுவனராக இருந்தார்.

வரலாறு
------

1921 ஆம் ஆண்டில், சிறீ மூலம் பிரபல சட்டமன்ற உறுப்பினரின் செல்வாக்கின் கீழ், பள்ளித்தனம் லூகா மத்தாய் புனித மேரி பள்ளியைத் தொடங்க திருவிதாங்கூர் மன்னரிடமிருந்து அனுமதி பெற்றார். பின்னர், 1960 ஆம் ஆண்டில், புகழ்பெற்ற கத்தோலிக்க தலைவரும், முதலமைச்சருமான ஏ.ஜே.ஜான், ஆனாப்பரம்பிலின் நினைவாக இந்த பள்ளி ஏ.ஜே. ஜான் நினைவு பள்ளி என மறுபெயரிடப்பட்டது. 

பிரபல தாவரவியலாளர் ஜோசப் பள்ளித்தனம்  மற்றும் கேரள சட்டமன்றத்தின் முன்னாள் உறுப்பினர் ஈபன் கண்டகுடி ஆகியோரும் இந்த இடத்தைச் சேர்ந்தவர்கள். சமூக ஆர்வலர் தாமஸ் பள்ளித்தனமும் கைனாடியைச் சேர்ந்தவர்.

இயற்கைச் சூழல்
--------------

கைனாடி கேரளாவின் மிக அழகிய இடமாகும். இது பின்புற நீர் நெல் வயல்களுக்கு மத்தியில் உள்ளது. ஆனால் பல வழிகளில் நீர், சாலை போக்குவரத்தால் சூழப்பட்டுள்ளது. இந்த கிராமம் குட்டண்டன் ஏரிகளின் விளிம்பில் உள்ளது. ஆனால் இது மிகவும் நெருக்கமானது. கோட்டயத்துடனும் சங்கனாச்சேரியுடனும் இணைக்கப்பட்டுள்ளது.

குறிப்புகள்
-----------

1. ↑  A. J. John, Anaparambil பரணிடப்பட்டது 2012-03-01 at the வந்தவழி இயந்திரம்
2. ↑  Jesuit Contribution to Environmental Protection 
Leo D’Souza SJ, St Aloysius College, Mangalore 30 April 2009
*புண்டரிகபுரம்* கோயில் 
**புண்டரிகபுரம் கோயில்** (*Pundareekapuram Temple*) என்பது என்பது கேரளத்தின், கோட்டயம் மாவட்டத்தின், தலயேலப்பரம்பு அருகில் உள்ள ஒரு கோயில் ஆகும். கட்டடக்கலையில் இது கேரளத்தின் பொதுவான கிராம கோவிலிலிருந்து வேறுபட்டதல்ல. ஓடு வேய்ந்த கூரையானது "சுட்டம்பலம்" என்னும் சதுரமான கருவறையை மூடியுள்ளது. இந்த கருவறையில் விஷ்ணு தனது வாகனமான கருடன்மீது பூதேவியுடன் சேர்ந்து அமர்ந்திருக்கிறார். இது ஒரு ஒரு அரிய தோற்றமாகும். 

இக்கோயிலானது சுவரோவியங்களுக்கு பெயர்பெற்றது. இந்த ஓவியங்களில் கற்பக மரத்தின் அடியில் சிவனும், பார்வதியும் அமர்ந்திருப்பது போன்ற ஓவியம் ஒரு சிறந்த ஓவியமாகும்; துர்க்கை மகிசாசூரனை வதம் செய்தல், ஆயர்பாடியில் கிருஷ்ணனின் குறும்புகள்; புராணங்களில் குறிப்பிடப்படும் கவர்ச்சியான யட்சினிஷியின் ஓவியம்; இராமரின் பட்டாபிசேகம்; சிவ தாண்டவ ஓவியம், சாஸ்தாவின் ஓவியம் போன்றவை குறிப்பிடத்தக்க ஓவியங்களாகும். 

இக் கோயில் உள்ள சுவரோவியங்கள் ஒப்பீட்டளவில் தெளிவற்றவையாகவே இருக்கின்றன. என்றாலும் இந்த ஓவியங்கள், பத்மனாபபுரம் மற்றும் மட்டஞ்சேரி அரண்மனைகளின் சுவர்-ஓவியங்களுக்கு சவால்விடக்கூடிய இடத்தில் உள்ளன என்பதில் சந்தேகமில்லை. இந்த சுவரோவியங்கள் 18 ஆம் நூற்றாண்டின் பிற்பகுதியில் வரையப்பட்டிருக்க சாத்தியக்கூறுகள் உள்ளன.

வெளி இணைப்புகள்
---------------

* keralamurals.com
* kerala.gov.in
* kerala-travel-tours.com பரணிடப்பட்டது 2019-06-13 at the வந்தவழி இயந்திரம்
* prd.kerala.gov.in
**மாங்குடி மருதனார்** என்பவர் சங்ககால நல்லிசைப் புலவர்களில் ஒருவர். இவர் பத்துப்பாட்டு எனும் பெயரில் தொகுக்கப்பட்ட பத்து செய்யுள் நூல்களுள் ஒன்றாகிய மதுரைக் காஞ்சியை இயற்றியவர். மதுரைக் காஞ்சியில் பாண்டியன் தலையாலங்கானத்துச் செருவென்ற நெடுஞ்செழியனைப் பாடியுள்ளார்.

மதுரைத் தமிழ்ச் சங்கத் தலைவர்
-----------------------------

சங்ககாலப் புலவர்கள் மட்டும் மன்னர்களைப் பாடவில்லை. மன்னர்களும் புலவோரை மதித்துப் பாடினர். ".....மாங்குடி மருதனைத் தலைமையாகக் கொண்ட நல்லிசைப் புலவர்கள் எனைப் பாடாமல் போவார்களாக......" எனும் வஞ்சினக் கூற்றாகிய மன்னனின் வரிகளே இதற்குச் சான்று பகர்கின்றன.

மதுரைக்காஞ்சி நூலின் பாட்டுடைத் தலைவன் தலையாலங் கானத்துச் செரு வென்ற பாண்டியன் நெடுஞ்செழியன். இவனும் ஒரு புலவன். இவன் தனது பாடலில் புலவர்கள் தன் அவையில் மாங்குடி மருதனைத் தலைவனாகக் கொண்டு பாடியதைக் குறிப்பிட்டுள்ளான். (புறநானூறு 72)

மாங்குடி மருதனார் தரும் வரலாற்றுச் செய்திகள்
--------------------------------------------

ஊர்
மாங்குடி என்னும் ஊர் தென்காசி மாவட்டம் சங்கரன்கோவில் பகுதியில் உள்ளது. சங்ககாலத்தில் இந்த மாங்குடியில் வாழ்ந்த புலவர் மாங்குடி கிழார். இவர் மாங்குடி மருதனார். என்றும் சில பாடல்களில் குறிப்பிடப்படுகிறார். சங்கப்பாடல் தொகுப்பில் இவரது பாடல்கள் 13 உள்ளன.
பாடல்கள்
அகநானூறு 89,
குறுந்தொகை 164, 173, 302,
நற்றிணை 120, 123,
புறநானூறு 24, 26, 313, 335, 372, 396
மதுரைக்காஞ்சி
இவர் தமது பாடலில் பல அரசர்களையும் குடிமக்களையும் பற்றிய செய்திகளைத் தந்துள்ளார்.

மதுரைக்காஞ்சி நூலில் கூறப்பட்டுள்ள செய்திகள்
மதுரை மாநகரின் கடைத்தெரு, அந்தணர், சமணர், பௌத்தர் முதலானோரின் பள்ளிகள், முதலானவற்றின் சிறப்பு
தலையாலங்கானத்துச் செருவென்ற நெடுஞ்செழியன் நெல்லூர் (திருநெல்வேலி), முதுவெள்ளிலை, தலையாலங்கானம், முதலான போர்க்களங்களில் வெற்ற வெற்றிகள்
உள்நாட்டில் கலகம் செய்த தென்பரதவரை அடக்கியது
இவனது முன்னோன் நிலந்தரு திருவின் நெடியோன் இருபெரு வேந்தர்களையும், வேளிரையும் ஒருசேர வென்றது,
பல்யாகசாலை முதுகுடுமிப் பெருவழுதி புணர்கூட்டு என்னும் தமிழ்ச்சங்கம் வைத்திருந்தது
பொதியமலைக் குற்றாலத்துத் தட்சிணாமூர்த்தியை தென்னவன் பெயரிய துன்னருந் துப்பின் தொன்முது கடவுள் என் குறிப்பிடுவது
பெரும்பெயர் நன்னன் ஓணநன்னாள் எனக் கூறுகையில் திருமாலை நன்னன் எனக் குறிப்பிடுவது
பிறபாடல்களில் கூறப்பட்டுள்ள செய்திகள்
தொன்றுமுதிர் வேளிர் வாழ்ந்த கடலோரக் குன்றூர்த் தெய்வத்தின்மீது ஆணையிட்டுத் தலைவன் சத்தியம் செய்வது 
நான்மறை முதல்வரைக்கஃ கொண்டு வேள்வி செய்தது 
கோதை, குட்டுவன், எவ்வி, பழையன் மாறன், மானவிறல்வேள், வாட்டாற்று எழினியாதன், வாணன், கோசர், மழவர், பற்றிய குறிப்புகள்

அடிக்குறிப்பு
-------------

1. ↑  குறுந்தொகை 164
2. ↑  புறநானூறு 26
**கைத்து** (**Kaithu)** இந்தியாவின் இமாச்சலப் பிரதேசத்தில் உள்ள சிம்லா நகரத்தின் முக்கியமான புறநகர்ப் பகுதிகளில் ஒன்றாகும். மற்றொரு புற நகரான அன்னடேலுக்கு அருகில் கைத்து புறநகர் உள்ளது. கைத்து பகுதி மிகவும் செழிப்பானதாகவும் மக்கள் தொகை மிகுந்த பகுதியாகவும் உள்ளது.

நிலவியல்
--------

சிம்லாவின் அன்னடேல் மற்றும் வண்டி சாலை பகுதிக்கு அருகில் கைத்து புறநகரம் அமைந்துள்ளது. சிம்லாவின் முக்கிய புறநகர்ப் பகுதிகளில் ஒன்றாகவும் இது கருதப்படுகிறது. பழைய பேருந்து நிலையத்திலிருந்து 1.5 கிமீ தொலைவிலும் சிம்லா இரயில் நிலையத்திலிருந்து 1.5 கிலோமீட்டர் தொலைவிலும் கைத்து புறநகர் அமைந்துள்ளது. சிம்லா மாநகராட்சியின் வார்டு எண் 3 என்று எண்ணிடப்பட்டு கைத்து புறநகரம் நிர்வகிக்கப்படுகிறது. அன்னடேல் புறநகரம் கைத்து புறநகரத்திற்கு அருகில் அமைந்துள்ளது. கைத்துவின் சுங்கி கானா பகுதியில் ஒரு குருத்வாராவும் உள்ளது.

கைத்து புறநகரம் மேல் கைத்து மற்றும் கீழ் கைத்து என இரண்டு பகுதிகளாகப் பிரிக்கப்பட்டுள்ளது. கீழ் கைத்துவில் கீழ் கைத்து ஆரம்ப சுகாதார நிலையத்தைக் கொண்டிருக்கிற்றது. மேல் கைத்துவில் நகர காவல் நிலைய அமைந்துள்ளது.  இதைத் தவிர பொதுப்பணித் துறை காலனிகளுடன் ஒரு கோவில் மற்றும் உயர் நீதிமன்ற விருந்தினர் மாளிகையையும் மேல் கைத்துவில் உள்ளன. கைத்து புறநகரத்தில் மூன்று மாநகராட்சி வாகன நிறுத்துமிடங்களும் இரண்டு குரு கோல்வார்கர் பூங்காக்களும் (கோல் பகாடி) உள்ளன. கைத்து புறநகர் பகுதி பைன் வியூ விடுதிக்கு அருகிலுள்ள வட்டச் சாலையில் தொடங்கி ஃபிங்காசு தோட்டத்திற்குக் கீழே சுங்கி கானா வரையிலும், குரு கோல்வால்கர் பூங்காவுக்கு மேலே வரையிலும் பரவியுள்ளது.

கல்வி
-----

லோரெட்டோ கோவென்ட் தாரா கூடம் என்ற பெயரில் ஒரு கன்னி மாடப் பள்ளி கைத்து புறநகரில் இயங்குகிறது.  இலக்கணப் பொதுப் பள்ளி மற்றும் இமாலயன் பொதுப் பள்ளி என இரண்டு பொதுப் பள்ளிகளும் இங்குள்ளன. கூடுதலாக, மூன்று அரசுப் பள்ளிகளும் கைத்து புற நகரில் செயல்படுகின்றன. கைத்து உயர்நிலைப் பள்ளி என்ற பெயரில் ஒரு பள்ளியும் புச்செயில் மற்றும் சுங்கி கானா பகுதிகளில் தலா ஒரு பள்ளியும் உள்ளன.

மேற்கோள்கள்
-----------

1. ↑  "कैथू पुलिस लाइन के कांस्टेबल समेत चिट्टे के साथ चार गिरफ्तार, निलंबित". *Amar Ujala*. 2019-11-29 அன்று பார்க்கப்பட்டது.
2. ↑  "Loreto Convent Tara Hall, Shimla: Château de perfection". *hindustantimes.com* (ஆங்கிலம்). 2019-11-29 அன்று பார்க்கப்பட்டது.
**டையெத்தினைல்பென்சீன் ஈரெதிர்மின்னயனி** (*Diethynylbenzene dianion*) என்பது ஒரு பென்சீன் மூலக்கூறுடன் புரோட்டான் நீக்கப்பட்ட இரண்டு எத்தினைல் எதிர்மின் அயனிகள் இணைக்கப்பட்டிருப்பதைக் குறிக்கிறது. இரண்டு கார்பன் அணுக்களின் அமைவிடத்தைப் பொறுத்து மூன்று மாற்றியன்கள் இருப்பதற்கான சாத்தியம் உள்ளது.

* ஆர்த்தோ-டையெத்தினைல்பென்சீன் ஈரெதிர்மின்னயனி
* மெட்டா-டையெத்தினைல்பென்சீன் ஈரெதிர்மின்னயனி
* பாரா-டையெத்தினைல்பென்சீன் ஈரெதிர்மின்னயனி

இவை மூன்றும் நன்கு அறியப்பட்ட வலிமையான மூன்று காரங்களாகும். ஆத்திரேலியாவில் நிறை நிறமாலையியல் சோதனைகளின் போது ஆராய்ச்சியாளர்கள் இக்காரத்தை உருவாக்கினார்கள் .எத்தினைல் குழுக்கள் நெருக்கமாக அமைந்துள்ள மாற்றியன்கள் வலிமையான காரங்களாக உள்ளன. தொடர்புடைய பீனைலீன்டைபுரோப்பியோலேட்டு ஈரெதிர்மின் அயனிகளை உருவாக்கி பின்னர் நடுநிலையான கார்பனீராக்சைடு மூலக்கூறுகளாக முனைகளிலுள்ள நான்கு ஆக்சிசன் அணுக்களையும் இரண்டு கார்பன் அணுக்களையும் நீக்குவதன் மூலம் அம்மாற்றியன்கள் உருவாக்கப்படுகின்றன .

மேற்கோள்கள்
-----------

1. 1 2 3  Poad, Berwyck L. J.; Reed, Nicholas D.; Hansen, Christopher S.; Trevitt, Adam J.; Blanksby, Stephen J.; Mackay, Emily G.; Sherburn, Michael S.; Chan, Bun *et al*. (12 January 2018). "Preparation of an ion with the highest calculated proton affinity: ortho -diethynylbenzene dianion". *Chemical Science* **7** (9): 6245–6250. doi:10.1039/C6SC01726F. பப்மெட்:30034765. பப்மெட் சென்ட்ரல்:6024202.. பார்த்த நாள்: 12 January 2018.
2. ↑  Bergius, Will (19 July 2016). "Basically record breaking". *Chemistry World*.
**புடோல்** அல்லது **புடலை**, *snake gourd*, தாவர வகைப்பாடு: *Trichosanthes cucumerina* ) என்பது வெள்ளரிக் குடும்பத்தைச் சேர்ந்த தாவர இனம் ஒன்றாகும். இதன் காய் **புடலங்காய்** எனப்படுகிறது. இக் காய்கள் சுமார் 1.5 மீ நீளம் வரை வளரக் கூடியவை. பொதுவாக இவை 50 செ.மீ இருந்து 75 செ.மீ நீளமுடையவை. இந்திய, தமிழர் சமையலில் இடம் பெற்ற காய். இது குழம்பு, கூட்டு, பொறியல் என பல் வகையாக சமைக்கக் கூடியது. தெற்காசியா, தென்கிழக்காசியா நாடுகளில் இது பெரிதும் பயிரிடப்படுகிறது. ஆப்பிரிக்க நாடுகளில் விளைச்சல் குறைவாக இருக்கும் காலங்களில், சிவந்த புடலங்காய், தக்காளிக்கு மாற்றாகவும், சமையலில் பயன்படுத்தப்படுகிறது.

வாழிடங்கள்
----------

இதன் தாயகத்தைக் குறிப்பிட்டு சொல்ல இயலாது. ஏனெனில்,*Trichosanthes cucumerina* என்ற தாவரயினமானது, தெற்கு ஆசியா, தென்கிழக்காசியா, இந்தியா, வங்காளதேசம், நேபாளம், பாக்கித்தான், இலங்கை, இந்தோனேசியா, மலேசியா, மியான்மர், தென்சீனா, (குவாங்ஷி, யுன்னான்). ஆகிய நாடுகளின் காடுகளில்,அதனதன் நாட்டு இனமாக கண்டறியப்பட்டுள்ளது. வட ஆத்திரேலியாவிலும் இது,அந்நிலத்தின் நாட்டு இனமாகக் கருதப்படுகிறது. புளோரிடாவிலும், சில ஆப்பிரிக்க நாடுகளிலும், இந்தியப் பெருங்கடல், பசிபிக் தீவுகள் தீவுகளிலும் இவை அறிமுகப்படுத்தப்பட்டு இயல்பாக வளருகின்றன.

காட்சியகம்
----------

* உலர் தாவரக அட்டைஉலர் தாவரக அட்டை
* புடலங்காயின் பல்வேறு வளர்நிலை நிறங்கள்புடலங்காயின் பல்வேறு வளர்நிலை நிறங்கள்
* வளர்ந்த நெட்டைப் புடலங்காய்வளர்ந்த நெட்டைப் புடலங்காய்
* T. cucumerina இரவில் பூக்கும் இயல்புடையது. Here, it is shown in the process of unfurling.*T. cucumerina* இரவில் பூக்கும் இயல்புடையது. Here, it is shown in the process of unfurling.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2014-04-19 அன்று மூலம் பரணிடப்பட்டது. 2018-04-22 அன்று பார்க்கப்பட்டது.
2. ↑  Flora of China v 19 p 38, *Trichosanthes cucumerina*
3. ↑  Florabase, the Western Australia Flora, *Trichosanthes cucumerina*
4. ↑  Coopper, Wendy E. & Hugo J. DeBoer. 2011. A taxonomic revision of *Trichosanthes* L. (Cucurbitaceae) in Australia, including one new species from Northern Territory. Austrobaileya 8:364-386.
5. ↑  United States Department of Agriculture, Natural Resources Conservation Service, Plants Profile, *Trichosanthes cucumerina*, snakegourd
6. ↑  "Prota 2, Vegetables/Légumes, *Trichosanthes cucumerina* L." 2014-04-19 அன்று மூலம் பரணிடப்பட்டது. 2018-04-22 அன்று பார்க்கப்பட்டது.
**கைத்தல்** (*Kaithal*, இந்தி: कैथल) இந்திய மாநிலம் அரியானாவில் கைத்தல் மாவட்டத்தில் உள்ள நகரமும் நகரமன்றமும் ஆகும். கைத்தல் முன்னதாக கர்னால் மாவட்டதின் அங்கமாகவும் பின்னர் குருட்சேத்திரா மாவட்டத்திலும் இருந்தது. நவம்பர் 1, 1989இல் இது கைத்தல் மாவட்டத்தின் தலைநகரமாயிற்று.  பஞ்சாபின் பட்டியாலா, குருச்சேத்திரம், ஜிந்து மற்றும் கர்னாலுடன் பொது எல்லையைக் கொண்டுள்ளது. கைத்தல் மாவட்டம் அரியானாவின் வடமேற்கு பகுதியில் அமைந்துள்ளது. இதன் வடமேற்கு எல்லை குக்லா-சீக்கா பஞ்சாப் மாநிலத்துடன் இணைந்துள்ளது.

புவியியல்
---------

கைத்தல் 29°48′N 76°23′E﻿ / ﻿29.8°N 76.38°E﻿ / 29.8; 76.38 ஆள்கூறுகளில் அமைந்துள்ளது. இதன் சராசரி உயரம் 220 மீட்டர்கள் (721 அடி) ஆகும்.

தொன்மவியல்/வரலாற்றுக்கு முந்தையக் காலம்
---------------------------------------

கைத்தல் வேதியக் காலத்தில் **கபிஸ்தலம்** என அறியப்பட்டது - இந்தியத் துணைகண்ட நிலப்படத்தில் அக்கால அரசுகள் காட்டப்பட்டுள்ளது.
பல்லாண்டுகளாக, இது **கபிஸ்தலம்** என அறியப்பட்டு வந்துள்ளது. இதன் பொருள் "*கபியின்* இடம்" என்பதாகும்; கபி என்பது அனுமனின் மற்றொரு பெயராகும். இதனை மகாபாரதத்தின் பாண்டவப் பேரரசர், தருமன் நிறுவியதாக கருதப்படுகின்றது. அனுமனுடன் தொடர்புடையதாக கருதப்படும் இங்கு அனுமனின் தாய் அஞ்சனைக்கு கோயில் உள்ளது. எனவே இதுவே அனுமனின் பிறப்பிடம் என உள்ளூர்வாசிகளால் நம்பப்படுகின்றது. 

வாமன புராணத்தில் இங்குள்ள விருத்தகேதார கோயில் குறிப்பிடப்பட்டுள்ளது.
குருச்சேத்திராவைச் சுற்றியுள்ள 48 கோயில்களுக்கு சமயப் பயணம் மேற்கொள்கையில் பல கோயில்கள் உள்ள கைத்தல் முதன்மையான ஒன்றாகும்.

மக்கள்தொகையியல்
---------------



| கைத்தலின் சமயம் (2011) |
| --- |
| சமயம் |  | விழுக்காடு |
| இந்து சமயம் |   | 96.46% |
| சீக்கியம் |   | 2.47% |
| இசுலாம் |   | 0.64% |
| பிறர் |   | 0.43% |

2011ஆம் ஆண்டு இந்திய கணக்கெடுப்பின்படி, கைத்தலின் மொத்த மக்கள்தொகை 9,45,631. பாலின விகிதம் 887 (F/M). ஆறு அகவைக்கு குறைவானோர் மக்கள்தொகையில் 11.5% ஆகும். படிப்பறிவு 80.76%; ஆண்கள் படிப்பறிவு 87.65%, பெண்கள் படிப்பறிவு 73.07%. பஞ்சாபியும் இந்தியும் முதன்மை மொழிகளாகும்.
கைத்தல் மாவட்டத்தில் 277 சிற்றூர்களும் 253 பஞ்சாயத்துக்களும் உள்ளன.

மேற்சான்றுகள்
-------------

1. 1 2   பரணிடப்பட்டது 2018-04-07 at the வந்தவழி இயந்திரம் Official Website kaithal.gov.in- Introduction Kaithal
2. ↑  Falling Rain Genomics, Inc - Kaithal
3. ↑  kaithal.nic.in/
4. ↑

வெளி இணைப்புகள்
---------------

* "Kaithal". *பிரித்தானிக்கா கலைக்களஞ்சியம்* (11th) **15**. (1911). Cambridge University Press.
* "Razia Sultan Tomb". 2007-12-15 அன்று மூலம் பரணிடப்பட்டது. 2016-07-28 அன்று பார்க்கப்பட்டது.
* "History of Kaithal". 2015-04-16 அன்று மூலம் பரணிடப்பட்டது. 2016-07-28 அன்று பார்க்கப்பட்டது.
* "Kaithal district, official website".
**புட்லூர்** *(Putlur)* என்பது இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் இருக்கும் ஒரு கிராமம் மற்றும் மண்டலம் ஆகும்.  இக்கிராமம் புட்லூரு என்றும் அழைக்கப்படுகிறது.

புவியியல் அமைப்பு
-----------------

14.8167° வடக்கு 77.9667° கிழக்கு என்ற அடையாள ஆள்கூறுகளில் சிங்கன்மலை கிராமம் பரவியுள்ளது.  மேலும் கடல்மட்டத்தில் இருந்து சராசரியாக் 246 மீட்டர்கள் உயரத்தில் இந்நகரம் உள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி புட்லூர் கிராமத்தில் 7997 குடும்பங்களைச் சேர்ந்த 36,814 பேர் வாழ்ந்தனர். ஆகும். மொத்த மக்கள் தொகையில் 18,756 பேர் ஆண்கள் மற்றும் 18,058 பேர் பெண்கள் ஆவர். 4780 பேர் ஆறு வயதுக்கு உட்பட்டவர்களாக இருந்தனர். அவர்களில் 2366 பேர் சிறுவர்கள் மற்றும் 2414 பேர் சிறுமிகள் ஆவர். கல்வியறிவு பெற்றவர்கள் மொத்தமாக 17,456 பேர் இங்கு வாழ்ந்தனர். :

மேற்கோள்கள்
-----------

1. ↑  "List of Sub-Districts". Census of India. 2007-05-29 அன்று பார்க்கப்பட்டது.
2. ↑  Putluru at Fallingrain.com
3. ↑  Putlur mandal at Our Village India.org
**கிருஷ்ணகிரி அரசு மருத்துவமனை** என்பது தமிழ்நாட்டின், கிருட்டிணகிரி மாவட்டம், கிருட்டிணகிரியில் அமைந்துள்ள ஒரு அரசு மருத்துவமனை ஆகும்.

இந்த அரசு மருத்துவமனை கிருட்டிணகிரி நகரில் நான்கு ரோடு சந்திப்பிலிருந்து பழையபேட்டை செல்லும் சாலையை ஒட்டி சுமார் 5 ஏக்கர் நிலப்பரப்பில் அமைந்துள்ளது. இதில் 3 ஏக்கர் பரப்பில் மருத்துவமனை கட்டிடங்கள் கட்டப்பட்டுள்ளன. மருத்துவமனையில் உள்ள கட்டிடங்கள் புறநோயாளிகள் பிரிவு, உள்நோயாளிகள் பிரிவு என இரு பிரிவுகளாகப் பிரிக்கப்பட்டுள்ளது. மேலும் இங்கு சித்த மருத்துவப் பிரிவு, ஓமியோபதி மருத்துவப் பிரிவு, தீவிர இருதய நோய் சிகிச்சைப் பிரிவு, குழந்தைகள் நல சிகிச்சைப் பிரிவு, எலும்பு முறிவு சிகிச்சை பிரிவு ஆகியவுகளும் செயல்படுகின்றன.

புறநோயாளிகள் பிரிவு
-------------------

புறநோயாளிகள் பிரிவில் விபத்து மற்றும் அவசர சிகிச்சைப் பிரிவு, பெண்களுக்கான மருந்து கொடுக்குமிடம், மகப்பேறு நலப்பகுதி, மருத்துவமனை கண்காணிப்பாளர், உள்ளிருக்கும் மருத்துவ அலுவலர், காது மூக்கு தொண்டை பகுதி, மேலும் பல்வேறு நோய்களுக்கான 37 அறைகளை பிரிவுகளாகக் கொண்டுள்ளது.

பல் மருத்துவப் பகுதி
--------------------

பல் மருத்துவப் பகுதியில் பல் முளைத்தல், பல்லில் சீழ் வடிதல், சொத்தைப் பல், உடைந்த பற்கள் ஆகியவற்றிற்கு ஏற்றாற்போல் மருத்துவம் அளிக்கப்படுகிறது. இப்பகுதியில் சி.டி.ஸ்கேன் இயந்திர அறையும் உள்ளது.

குடும்ப நலப் பகுதி
------------------

குடும்ப நலப் பகுதியில் பெண்களுக்கு குடும்ப கட்டுப்பாடு செய்த பிறகு ஏழு நாட்கள் மருத்துவமனையில் வைத்து மருத்துவம் அளிக்கப்படுகிறது.
**இரண்டாம் சாதுல்லா கான்** (- ஜூலை 1744, முஹம்மத் சயீத்) என்பவர் சப்தார் அலி கானின்  இளைய மகன் ஆவார். ஆனாலும் ஆற்காட்டின் நவாப் ஆனார்.

வாழ்க்கை
--------

1742 இல் சப்தர் அலி கான் படுகொலை செய்யப்பட்ட பிறகு, மர்த்தாசா அலி கான் ஆற்காடு (கர்நாடகத்தின்) நவாபாக  கூறிக்கொண்டார். இதற்கிடையில், மராத்தா தலைவர் ராகோஜி போன்ஸ்லேவால் சதாராவில்  சிறைத்தண்டனை பெற்ற வந்த சாந்தா சாஹிப் கடுமையாக முயன்று பேச்சுவார்த்தை நடத்தி அதன்பிறகு பிறகு அவர்களிடம் இருந்து விடுதைலை அடைந்தார். இவரும் மர்த்தாசா அலியை ஆதரித்தார்.

இருந்தாலும், சென்னை மாகாணத்தில் உள்ள ஆங்கில கிழக்கிந்திய நிறுவனம் முஹம்மத் சயீதை ஆதரித்ததுடன் அவரை ஆற்காட்டின் நவாபாக அறிவித்தது. அதே சமயம், முதலாம் நிஜாம் உல் முல்க் ஆசாப் ஜா வலிமையான படைகளுன் வந்து முஹம்மது சையதுக்கு ஆதரவு அளித்ததார். ஆனால் அவர் சிறுவனாக இருந்ததால், அவரின் அரசப் பிரதிநிதியாக அன்வரூதீன் கான் 28 மார்ச் 1743 இல் பொறுப்பேற்றார்.

எனினும், முஹம்மது ஸையீத், 1744 சூலையில் ஆற்காட்டில்ஆற்காட்டில் கொல்லப்பட்டார். இதனால், அவருடன், ஆற்காடு நவாபின் முதல் வம்சம் முடிவுக்கு வந்தது. இதன் விளைவாக முதலாம் நிஜாம் உல் முல்க் ஆசாப் ஜா நவாபாக பதவியேற்றார்.

மேலும் காண்க
------------

* ஆற்காடு நவாப்

மேற்கோள்கள்
-----------
**இந்திய விடுதலை இராணுவ அருங்காட்சியகம்** (Swantratata Senani Museum), இந்தியாவின் தில்லி செங்கோட்டை வளாகத்தின் வடகிழக்கில், தில்லி சுல்தான் சேர் சா சூரியின் மகன் இஸ்லாம் ஷா சூரி கட்டிய சலீம்கர் கோட்டையின் ஒரு பகுதியில் உள்ளது. 

இந்திய இராணுவத்தின் கட்டுப்பாட்டில் இருந்த இந்த கோட்டையின் ஒரு கட்டிடத்தை, இந்தியத் தொல்லியல் ஆய்வகம், 1992ல் கையகப்படுத்தி, இந்திய விடுதலை இயக்க வீரர்கள் மற்றும் இந்தியத் தேசிய இராணுவ வீரர்கள் நினைவாக அருங்காட்சியகத்தை 1995ல் நிறுவியது.

1916ல் பிரித்தானிய இந்திய அரசால் கைது செய்யப்பட்ட இந்திய தேசிய இராணுவ வீரர்களை இவ்வருங்காட்சியகம் அமைந்த கட்டிட சிறையில் காவலில் வைத்து, விசாரணை செய்து தண்டனை வழங்கப்பட்டது. 
1942ல் நடைபெற்ற வெள்ளையனே வெளியேறு இயக்கத்தின் 50வது ஆண்டு விழாவை சிறப்பிக்கும் பொருட்டும், இந்திய தேசிய இராணுவ வீரர்களை நினைவு கூறும் வகையிலும், 1995ல் சலீம்கர் கோட்டையில், இந்தியத் தொல்லியல் ஆய்வகம் ஒரு அருங்காட்சியகத்தை நிறுவியது. 

இவ்வருங்காட்சியகத்தில் இந்திய தேசிய இராணுவ உடை அணிந்த சுபாஷ் சந்திர போஸ், கர்ணல் பிரேம் குமார் மற்றும் கர்ணல் குல்பக்ஸ் சிங் தில்லான் போன்ற தலைவர்களின் புகைப்படங்களும், இந்திய தேசிய இராணுவ வீரர்கள் அணிந்த உடைகளும் அருங்காட்சியகத்தில் காட்சிக்கு வைக்கப்பட்டுள்ளது. மேலும் இந்திய விடுதலை இயக்கத்தில் பங்குபற்றிய தலைவர்களின் புகைப்படங்களும், இந்திய விடுதலை இயக்கத்தின் முக்கிய நிகழ்வுகளை விளக்கும் புகைப்படங்களும் காட்சிக்கு வைக்கப்பட்டுள்ளது.

மேற்கோள்கள்
-----------

1. ↑  Swantratata Senani Museum, Red Fort (New Delhi)

வெளி இணைப்புகள்
---------------

* Museums of India பரணிடப்பட்டது 2021-07-28 at the வந்தவழி இயந்திரம்
* Swatantrata Senani Museum
**அலீயெட் டி பொடார்ட்** (*Aliette de Bodard*) ஒரு பிரெஞ்சு ஊகப்புனைவு எழுத்தாளர். பெண் எழுத்தாளரான இவர் ஒரு தொழில்முறை மென்பொருளாளர். அமெரிக்காவில் பிரெஞ்சு-வியட்நாமிய பெற்றோருக்குப் பிறந்த அலீயெட், தற்சமயம் பாரிசில் வசிக்கிறார். பிரெஞ்சு அவரது தாய்மொழியாக இருந்தாலும் ஆங்கிலத்தின் தனது புனைவுப் படைப்புகளை எழுதி வருகிறார். பல அறிபுனை மற்றும் கனவுருப்புனைவு சிறுகதைகளையும் புதினங்களையும் எழுதியுள்ளார். 2010 இல் அவரது "தி ஷிப்கில்லர்" சிறுகதை சிறந்த குறுபுனைவுக்கான பிரித்தானிய அறிபுனை விருதினை வென்றது. டி பொடார்டின் மிகவும் அறியப்பட்ட படைப்புகள் அவரது ஆஸ்டெக் காலத்தினைப் பின்புலமாகக் கொண்ட *அப்சிடியன் அண்ட் பிளட்* (*Obsidian and Blood*) முக்கதை புதினங்கள். இவை துப்பறிவுப் புனைவு மற்றும் கனவுருப்புனைவுப் பாணிகளின் கூறுகளைக் கொண்டுள்ளன.

குறிப்பிடத்தக்க படைப்புகள்
--------------------------

*அப்சிடியன் அண்ட் பிளட்* முக்கதைத் தொடர்

* *செர்வண்ட் ஆஃப் தி அண்டர்வோர்ல்ட்* (Servant of the Underworld), 2010
* *ஹார்பிங்கர் ஆஃப் தி ஸ்டோர்ம்* (Harbinger of the Storm), 2011
* *மாஸ்டர் ஆஃப் தி ஹவுஸ் ஆஃப் டார்ட்ஸ்* (Master of the House of Darts), 2011

வெளி இணைப்புகள்
---------------

* அதிகாரப்பூர்வ இணையத்தளம்
**அலுமீனியம்-லித்தியம்** என்பது, பல அலுமீனிய, லித்தியக் கலப்புலோகங்களைக் குறிக்க்கும் பெயராகும். பெரும்பாலும் இவற்றுடன் செப்பு, சிர்கோனியம் ஆகிய உலோகங்களும் கலப்பது உண்டு. லித்தியம் தனிம உலோகங்களிலேயே மிகவும் குறைந்த அடர்த்தியைக் கொண்டது ஆதலால், இக் கலப்புலோகங்கள் அலுமீனியத்தைவிட அடர்த்தி குறைந்தவையாக உள்ளன. வணிக அலுமீனிய-லித்தியக் கலப்புலோகங்கள் 2.45% வரையான லித்தியத்தைக் கொண்டிருக்கும்.

கலப்புலோகத்தில் இருக்கும் லித்தியம் இரு வகைகளில் கட்டமைப்பு நிறையைக் குறைக்கப் பயன்படுகிறது.

* லித்தியம் அணு, அலுமினியம் அணுவிலும் நிறை குறைந்தது. ஒவ்வொரு லித்தியம் அணுவும் ஒரு அலுமினியம் அணுவைப் பளிங்குக் கட்டமைப்பில் இருந்து இடம் பெயர்க்கிறது. நிறை அடிப்படையில் சேர்க்கப்படும் ஒவ்வொரு 1% லித்தியமும் கலப்புலோகத்தின் அடர்த்தியை 3% குறைக்கிறது. இவ்விளைவு, லித்தியம் அலுமீனியத்தில் கரையும் கரைதிறன் எல்லை வரை ஏற்படும்.

* லித்தியம் அணு அலுமீனியம் அணுவிலும் பெரியது. பளிங்கினுள் பெரிய அணுவொன்றைச் சேர்ப்பது கட்டமைப்பை ஒரு இறுக்கநிலைக்கு உள்ளாக்குகிறது. இது கட்டமைப்பில் குலைவு ஏற்படாமல் தடுக்கிறது. இதன் விளைவாகக் கலப்புலோகம் வலுவானதாக இருப்பதுடன், ஒரு குறிப்பிட்ட தேவைக்கு, குறைவான உலோகமே போதுமானதாக அமையும்.

நிறை குறைவானவையாக இருப்பதனால், அலுமீனிய-லித்தியக் கலப்புலோகங்கள் முக்கியமாக விண்வெளித் தொழில் துறைக்குப் பெரிதும் பயன்படுகின்றன. இவை தற்போது சில ஜெட் வானூர்திகளின் சட்டகங்களில் பயன்படுகின்றன. 2006 ஆம் ஆண்டு நிலைப்படி, அமெரிக்க விண்வெளி ஓடங்களின் வெளித் தாங்கி முக்கியமாக அலுமீனிய-லித்தியக் கலப்புலோகத்தினாலேயே உருவாக்கப்படுகின்றது.

மேற்கோள்களும் குறிப்புகளும்
---------------------------

1. 1 2  ஜோசி, அமித். "The new generation Aluminium Lithium Alloys" (PDF). *இந்திய தொழில்நுட்பக் கழகம் மும்பை*. Metal Web News. 2007-09-28 அன்று மூலம் (PDF) பரணிடப்பட்டது. 2008-03-03 அன்று பார்க்கப்பட்டது.
**நியூரம்பெர்க் தீர்ப்பாயம்** (Nuremberg Trials)
நாசி ஜெர்மனியின் தொடர் அரசியல் கொலைகள், இராணுவ செயல்பாடுகள் மற்றும் அதன் முரண்பாட்டுத் தலைமைச் செயல்பாடுகளை விசாரணை செய்ய இரண்டாம் உலகப் போரில் ஜெர்மனியின் தோல்விக்குப்பின் ஏற்படுத்தப்பட்ட விசாரணை ஆணையம் தான் நியூரம்பெர்க் தீர்ப்பாயம்.

**பன்னாட்டு இராணுவ நடுவர் மன்றம்**

ஜெர்மனி நியூரம்பெர்க் நகரில் 1945 க்கும் 1946 க்குமிடையே *நீதி அரண்மணையில்* (ஜஸ்டிஸ் பேலஸ்-Palace of the Justice) ஏற்படுத்தப்பட்டது. இந்த தீர்ப்பாயத்தால் அமைக்கப்பட்ட *சர்வதேச இராணுவ நடுவர் மன்றத்தின்* (International Military Tribunal) முன் ஏராளமான *யுத்த விதி மீறல்* குற்றவாளிகள் நிறுத்தப்பட்டனர்.

**முதல் விசாரணை**

இதன் முதல் விசாரணையில், குறிப்பிடத்தக்கவர்களாக , பிடிபட்ட நாசி ஜெர்மனித் தலைவர்கள் *21 பேர்* குற்றவாளிகளாக நிறுத்தப்பட்டனர். முதல் விசாரணைக் கூட்டம் நவம்பர் 20, 1945, முதல் அக்டோபர் 1, 1946, வரை நடைபெற்றது.

**இரண்டாவது விசாரணை**

இதன் இரண்டாவது விசாரணை குறைந்த குற்றம் புரிந்தவர்களாகக் கருதப்பட்ட குற்றவாளிகளை ஐக்கிய நாடுகள் நியூரம்பெர்க் இராணுவ நடுவர் மன்றம் *சட்ட எண் 10* ன் கீழ் நிறுத்தப்பட்டனர். இந்த ஆணையம் *மருத்துவர்கள் தீர்ப்பாயம்* மற்றும் *நீதிபதிகள் தீர்ப்பாயங்களை* உள்ளடக்கியது.

**கருத்து வேறுபாடு**

சமீபத்தில் ஜனவரி 2, 2006 அன்று பிரித்தானிய யுத்தக் குழு அறிக்கை வெளியிடப்பட்டது. அதில் மூன்று நாடுகளுக்கும் எழுந்த மூக்கூட்டு ஒப்பந்த சர்ச்சைகள் போன்றவைகள் குறிப்பிடப்பட்டுள்ளன. விசாரணைக் குறித்து மூன்று நாட்டுத் தலைவர்களும் கருத்து வேறுபாடுகள் கொண்டிருந்தனர் என்பதை தெளிவக்கியுள்ளது.

**சர்ச்சிலின் மனிதநேயம்**

பல நேரங்களில் வின்சன்ட் சர்ச்சில் யுத்தக்குற்றத் தண்டணையளிப்பில் கருத்து வேறுபாடுகள் கொண்டிருந்தார். அவருடைய நோக்கம் மனித நேயம் கொண்டதாக இருந்தது என்பது குறிப்பிடத்தக்கது. பிராங்க்ளின் டி ரூஸ்வெல்ட்டும், ஜோசப் ஸ்டாலினும் ஜெர்மானியர் பலரை தண்டிப்பதிலேயே இருந்தது என்று கூறப்படுகிறது.